Jabarkan Kerjaya dari Muhammad Usamah Zaid Yasin dalam bahasa melayu

Selepas tamat belajar di Universiti Multimedia (MMU), Usamah menyertai Les' Copaque Production bersama-sama Nizam Razak dan Anas Abdul Aziz, seterusnya muncul dengan siri animasi Upin & Ipin yang mana beliau berkhidmat sebagai penolong pengarah, kemudian diserap sebagai pengarahnya, menggantikan Nizam yang meninggalkan Les' Copaque pada 2009.

Pada tahun 2013, Usamah menamatkan kerjaya 7 tahunnya di Les' Copaque dan menubuhkan syarikat animasinya sendiri, WAU Animation di mana beliau berkhidmat sebagai Pengarah Urusan. Syarikat ini telah menerbitkan siri animasi Ejen Ali yang disiarkan di TV3 sejak 8 April 2016.

Beliau mengarahkan filem pertamanya, Ejen Ali: The Movie yang merupakan kejayaan komersial apablia mendapat kutipan sebanyak RM30.05 juta dan filem tersebut memenangi 2 daripada 10 anugerah yang dipertandingkan di FFM31.

Filem sekuel Ejen Ali: The Movie 2 sedang dalam proses pembikinan. Ia telah disahkan sendiri oleh beliau di laman media sosialnya dengan skrip draf bertajuk "Ejen Ali The Movie 2 (Title TBC)" beserta logo awal filem tersebut.